**TEHNIČKA ŠKOLA ČAKOVEC**

**Čakovec, Športska 5**

**Klasa: 110-01/22-02/1**

**Urbroj: 2109-58-01-22-72**

**Čakovec, 3.11.2022.**

Na temelju članka 12. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., uz prethodno savjetovanje s ravnateljem Škole, Povjerenstvo za zapošljavanje imenovano Odlukom ravnatelja od 3.11.2022. donosi:

**ODLUKU O PROVOĐENJU TESTIRANJA**

I

Ovom Odlukom uređuje se postupak testiranja kandidata prijavljenih na natječaj za zasnivanje radnog odnosa za radno mjesto:

* **NASTAVNIK/ICA POVIJESTI**

II

**Testiranje kandidata u ovom postupku zapošljavanja sastoji se od:**

* pisanog testiranja;
* razgovora sa dijelom kandidata koji su uspješno riješili pisani dio testiranja. Smatra se da je kandidat uspješno riješio pisani dio testiranja ako je ostvario minimalno 50% od ukupnog broja bodova. Za slučaj da najmanje tri kandidata nisu ostvarili minimalno 50% od ukupnog broja bodova na pisanom dijelu testiranja, Povjerenstvo za zapošljavanje može donijeti odluku da se bodovni prag smanji na način da se prva tri rangirana kandidata pozovu na usmeno testiranje;
* razgovora sa ravnateljem – kandidati koje predloži Povjerenstvo za zapošljavanje u skladu sa Pravilnikom – tri najbolje rangirana kandidata nakon provedenog pisanog i usmenog testiranja.

III

Svi kandidati koji su dostavili pravodobne i potpune molbe sukladno odredbama natječaja, pozivaju se na **pisano i usmeno testiranje** koje će se održati dana **7.11.2021. u 9:00 sati u prostoru škole.**

**Kandidati koji su dostavili pravodobne i potpune zamolbe pozvat će se na testiranje putem e maila koji su naveli u natječajnoj dokumentaciji.**

Ako kandidat ne pristupi testiranju u vremenu koje je navedeno u pozivu upućenom putem e maila, smatra se da je isti odustao.

Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta.

Kandidati sa sobom donose potreban pribor za pisanje: kemijsku olovku. Za vrijeme testiranja kandidati ne smiju koristiti bilo kakvu literaturu ni mobitel. Kandidati su dužni ponašati se u skladu sa Kućnim redom škole.

Pisani dio testiranja obavlja se pod zaporkama.

Rezultati pisanog testiranja objaviti će se na web stranici škole pod zaporkama ili osobno kandidatima te će se navesti koji dio kandidata se poziva na usmeno testiranje.

III

Kandidati koje će Povjerenstvo za zapošljavanje predložiti za razgovor sa ravnateljem obavijestit će se o vremenu održavanja razgovora putem e maila ili osobno.

IV

**Pisano i usmeno testiranja te razgovor sa ravnateljem obuhvaća sljedeća područja:**

* područja stručno-pedagoških i metodičkih kompetencija – metodiku nastave povijesti
* postupci i elementi vrednovanja učenika
* osnove rada i upravljanje u srednjoj školi
* općenite informacije o Tehničkoj školi Čakovec

V

**Pravni i drugi izvori koje kandidati mogu koristiti za pripremu za testiranje:**

* *„Nastava povijesti usmjerena prema ishodima učenja“*, Marijana Marinović, Metodički priručnik za nastavnike povijesti, AZOO,2014. <https://www.azoo.hr/app/uploads/uvezeno/nastava_povijesti/index.html>
* Godišnji plan i program rada škole- osnovni podaci, web stranica škole;
* Statut Tehničke škole Čakovec, poglavlja I, II,V, IX, XII, XIV,XV, XVI, XXII – web stranica Škole;
* Pravilnik o načinima, postupcima i elementima vrednovanja učenika u osnovnoj i srednjoj školi (NN broj: 112/10, 82/19, 43/20 i 100/21).

VI.

Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.

Povjerenstvo za zapošljavanje